
[bookmark: TextBodyBegin]Az Európai Parlament,
–	tekintettel az Európai Szakképzésfejlesztési Központ (Cedefop) 2022. évi pénzügyi évre szóló végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:1], [1:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:2], [2:  	HL C, C/2023/112, 2023.10.12.] 

–	tekintettel a 2022. évi pénzügyi évre vonatkozó költségvetés végrehajtása tekintetében a Központ számára adandó mentesítésről szóló, 2024. február 22-i tanácsi ajánlásra (06180/2024 – C9‑0081/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:3] és különösen annak 70. cikkére, [3:  	HL L 193., 2018.7.30., 1. o.] 

–	tekintettel az Európai Szakképzésfejlesztési Központ (Cedefop) létrehozásáról és a 337/75/EGK tanácsi rendelet hatályon kívül helyezéséről szóló, 2019. január 16-i (EU) 2019/128 európai parlamenti és tanácsi rendeletre[footnoteRef:4] és különösen annak 15. cikkére, [4:  	HL L 30., 2019.1.31., 90. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:5], és különösen annak 105. cikkére, [5:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Foglalkoztatási és Szociális Bizottság véleményére,
–	tekintettel a Költségvetési Ellenőrző Bizottság jelentésére (A9-0080/2024),
1.	mentesítést ad az Európai Szakképzésfejlesztési Központ (Cedefop) ügyvezető igazgatója számára a központ 2022. évi pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Szakképzésfejlesztési Központ (Cedefop) ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc160806089][bookmark: _Toc161839278]2. Az Európai Parlament 2024. április 11-i határozata az Európai Szakképzésfejlesztési Központ (Cedefop) 2022. évi pénzügyi évre vonatkozó elszámolásának lezárásáról (2023/2143(DEC))
Az Európai Parlament,
–	tekintettel az Európai Szakképzésfejlesztési Központ (Cedefop) 2022. évi pénzügyi évre szóló végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:6], [6:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:7], [7:  	HL C, C/2023/112, 2023.10.12.] 

–	tekintettel a 2022. évi pénzügyi évre vonatkozó költségvetés végrehajtása tekintetében a Központ számára adandó mentesítésről szóló, 2024. február 22-i tanácsi ajánlásra (06180/2024 – C9‑0081/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:8] és különösen annak 70. cikkére, [8:  	HL L 193., 2018.7.30., 1. o.] 

–	tekintettel az Európai Szakképzésfejlesztési Központ (Cedefop) létrehozásáról és a 337/75/EGK tanácsi rendelet hatályon kívül helyezéséről szóló, 2019. január 16-i (EU) 2019/128 európai parlamenti és tanácsi rendeletre[footnoteRef:9] és különösen annak 15. cikkére, [9:  	HL L 30., 2019.1.31., 90. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:10] és különösen annak 105. cikkére, [10:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Foglalkoztatási és Szociális Bizottság véleményére,
–	tekintettel a Költségvetési Ellenőrző Bizottság jelentésére (A9-0080/2024),
1.	jóváhagyja az Európai Szakképzésfejlesztési Központ (Cedefop) 2022. évi pénzügyi évre vonatkozó elszámolásának lezárását,
2.	utasítja elnökét, hogy továbbítsa ezt a határozatot az Európai Szakképzésfejlesztési Központ (Cedefop) ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.


[bookmark: _Toc160806090][bookmark: _Toc161839279]3. Az Európai Parlament 2024. április 11-i állásfoglalása az Európai Szakképzésfejlesztési Központ (Cedefop) 2022. évi pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2143(DEC))
Az Európai Parlament,
–	tekintettel az Európai Szakképzésfejlesztési Központ (Cedefop) 2022. évi pénzügyi évre szóló költségvetésének végrehajtására vonatkozó mentesítéséről szóló határozatára,
–	tekintettel eljárási szabályzata 100. cikkére és V. mellékletére,
–	tekintettel a Foglalkoztatási és Szociális Bizottság véleményére,
–	tekintettel a Költségvetési Ellenőrző Bizottság jelentésére (A9-0080/2024),
A.	mivel bevételi és kiadási kimutatása szerint[footnoteRef:11] az Európai Szakképzésfejlesztési Központ (Cedefop) (a továbbiakban: a központ) 2022. évi pénzügyi évre vonatkozó végleges költségvetése 18 434 420 EUR volt, ami 2021-hez képest 0,29%-os csökkenést jelent; mivel a központ költségvetése főként az uniós költségvetésből származik; [11:  	HL C 73., 2023.2.28., 4. o.] 

B.	mivel a 17 960 000 EUR összegű uniós hozzájárulás mellett a központ 2022-ben rendelkezésre álló költségvetése tartalmazott egy 464 420 EUR összegű hozzájárulást a társult országoktól (Norvégia és Izland), valamint további 43 960 EUR összegű egyéb saját bevételt és visszatérített összegeket;
C.	mivel a központ 2023. január 1-jei hatállyal csatlakozott az Európai Gazdasági Térségről (EGT) szóló megállapodás 31. jegyzőkönyvéhez, amelynek értelmében a központ az EGT–EFTA költségvetésen keresztül hozzájárulást kap a társult országoktól;
D.	mivel a központ közbeszerzési ágazatát illetően 2022-re vonatkozóan nem jelentettek korrekciós intézkedéseket igénylő problémákat, és a korábbi évek ellenőrzései és értékelései alapján sem voltak folyamatban lévő vagy még függőben lévő korrekciós intézkedések;
E.	mivel a Számvevőszék a központ 2022. évi pénzügyi évre szóló éves beszámolójáról készített jelentésében (a továbbiakban: a számvevőszéki jelentés) megállapítja, hogy kellő mértékben megbizonyosodott a központ éves beszámolójának megbízhatóságáról, valamint az alapjául szolgáló ügyletek jogszerűségéről és szabályszerűségéről;
Költségvetés és pénzgazdálkodás
1.	elismeréssel nyugtázza, hogy a költségvetés-ellenőrzési erőfeszítések eredményeképpen a költségvetés végrehajtási aránya 99,98% volt 2022-ben, ami 2021-hez képest enyhe 0,02%-os csökkenést jelent; sajnálatát fejezi ki a folyó évi kifizetési előirányzatok végrehajtási arányának alacsony szintje miatt (77,64%), ami 2021-hez képest 2,38%-os csökkenést jelent;
2.	emlékeztet a Számvevőszék 2021. évi jelentésének észrevételére, amely szerint vannak gyenge pontok a központ új számviteli rendszerre való átállásában, amelynek során áttér a Bizottság által is használt számviteli rendszerre (ABAC); a számvevőszéki jelentés alapján megállapítja, hogy 2022-ben hasonló eseményeket figyeltek meg a 2022-ről 2023-ra átvitt költségvetési kötelezettségvállalásokban is (a jogi kötelezettségvállalások végrehajtásának tényleges végső időpontja és az ABAC-ban nyilvántartott időpont közötti ellentmondások); a központ 2021. évi mentesítés nyomon követéséről szóló jelentése (a továbbiakban: nyomonkövetési jelentés) alapján elismeréssel jegyzi meg, hogy a központ időközben nyomonkövetési rendszert vezetett be az ilyen típusú következetlenségek rögzítésére, amelyeket – miután felderítették – azonnal kijavítanak az ABAC-ban;
3.	a számvevőszéki jelentés alapján megjegyzi, hogy a központ nem megfelelően alkalmazta a Cedefop és az EFTA közötti együttműködésről szóló nyilatkozatban meghatározott hozzájárulás-számítási módszert a központ költségvetésének 1. módosításával kapcsolatban; következésképpen megállapítja, hogy 2022-ben egyrészt az Izland és Norvégia által a központ költségvetéséhez nyújtott hozzájárulás, másrészt az uniós hozzájárulás magasabb, illetve alacsonyabb volt, mint amilyennek lennie kellett volna; megjegyzi továbbá, hogy a Számvevőszék elismerte, hogy az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosítását aláírták, és az 2023. január 1-jén hatályba lépett, ezért 2023-tól nem fog felmerülni az a probléma, hogy az EFTA-országok hozzájárulásait a központ költségvetésének módosítása miatt ki kell igazítani;
Teljesítmény
4.	elismeréssel jegyzi meg, hogy a Covid19-világjárvány, az indokolatlan ukrajnai háború, az energiaválság és a fokozódó éghajlati vészhelyzet ellenére a központ 2022-ben teljes mértékben végrehajtotta munkaprogramját, és figyelemre méltó eredményeket ért el a központ mindhárom stratégiai működési területén, amelyek túlmutatnak a 2022. évi munkaprogramban tervezetteken; megjegyzi, hogy a szakképzést az európai oktatási térségre irányuló kezdeményezés keretében a 2021–2030-as időszakra vonatkozó együttműködés kiemelt területeként határozták meg;
5.	a 2022-ben elért számos eredmény közül tudomásul veszi az alábbiakat: i. a központ zöld megfigyelőközpontjának elindítása, amely a zöld átállásnak a városokra és három kiemelt területre (hulladékgazdálkodás, agrár-élelmiszeripar és körforgásos gazdaság) gyakorolt hatásait vizsgálta; ii. a központ elemzése a nemzeti végrehajtási tervekről, amelyek bemutatják a folyamatban lévő és a küszöbön álló nemzeti szakképzési reformokat és kezdeményezéseket; iii. a központ mikrotanúsítványokról szóló tanulmánya megállapításainak ismertetése, amely a Bizottság e témáról szóló tanácsi ajánlásra irányuló javaslata alapjául szolgált; iv. a központ által készített megvalósíthatósági tanulmány a szakmai alapképzésben részt vevő tanárok és oktatók körében végzett felmérés céljából; v. a második „Szakképzés jövője” projekt befejezése, amely hozzájárul az európai szakképzés előtt álló kihívások és lehetőségek jobb általános megértéséhez az elkövetkező években; valamint vi. a készségekről és munkahelyekről készített második európai felmérés (ESJS) közzététele, amely segített megvilágítani a digitalizációt, valamint annak a munkahelyekre és készségekre gyakorolt hatását;
6.	nagyra értékeli a központ tevékenységét és arra irányuló magas színvonalú munkáját, hogy kutatásokat, elemzéseket, technikai tanácsadást és szakértelmet nyújtson a szakoktatási és szakképzési, valamint a képesítésekre és készségekre vonatkozó szakpolitikák terén, azzal a céllal, hogy előmozdítsa az egyének és a munkaerőpiac igényeihez igazított, magas színvonalú képzést; emlékeztet arra, hogy a központ fontos szerepet tölt be annak biztosításában, hogy a digitális készségek Unió-szerte beépüljenek a szakképzésbe, és nyomon követi az európai készségfejlesztési programról, a fenntartható versenyképességet, a társadalmi méltányosságot és rezilienciát célzó szakképzésről, valamint a digitális oktatási cselekvési tervről szóló tanácsi ajánlások végrehajtását és hatását; kiemeli, hogy továbbra is biztosítani kell a megfelelő emberi és pénzügyi erőforrásokat, amelyek lehetővé teszik a központ számára, hogy teljesítse megbízatását és továbbra is magas teljesítési arány mellett hajtsa végre munkaprogramját;
Hatékonyság és hatékonyságnövekedés
7.	üdvözli a központ régóta fennálló gyakorlatát, hogy együttműködést és információcserét folytat az Európai Képzési Alapítvánnyal (ETF) és a Eurofounddal (Európai Alapítvány az Élet- és Munkakörülmények Javításáért); megjegyzi, hogy a központ és az ETF közös projekteken dolgozik együtt a szakképzés, a kiadványok, a platformgazdaság/platformalapú munkavégzés, a készségkereslet és a készségkínálat összehangolása és a készségigények előrejelzése vagy azonosítása, az országok előrehaladásának nyomon követése és elemzése, valamint az ESJS terén; megjegyzi továbbá, hogy 2022-ben a központ tovább erősítette a Eurofounddal az operatív tevékenységek terén régóta fennálló együttműködését, mégpedig azzal, hogy közösen készítették el az európai vállalati felmérésen alapuló, a készségekről szóló második kiemelt jelentést, szorosabban együttműködtek az igazságos zöld átmenet témájában, és közösen vezették a Parlamentben az öt ügynökség részvételével megtartott „Youth first” („Első az ifjúság”) című rendezvény előkészítését és szervezését; üdvözli a központ és az Európai Munkaügyi Hatóság közötti külön egyetértési megállapodás megkötését, amely a készségekre és munkaerő-piaci trendekre, valamint a határokon átnyúló munkaerő-mobilitásra összpontosító tudásmegosztást és szinergiákat öleli fel; megjegyzi, hogy a központ szolgáltatási szintre vonatkozó megállapodásokat kötött a Nemek Közötti Egyenlőség Európai Intézetével a számviteli szolgáltatások megosztásáról, valamint az Európai Uniós Kiberbiztonsági Ügynökséggel többek között az adatvédelem, a közbeszerzés és az IKT területén, továbbá tudomásul veszi az ETF-fel egy közös kiberbiztonsági tisztviselőről folyó megbeszéléseket; emellett felkéri a központot és a többi ügynökséget, hogy a hatékonyság növelése és a költségek csökkentése érdekében tárjanak fel és határozzanak meg új szinergiákat és együttműködési területeket;
8.	elismeréssel veszi tudomásul a központ azon kötelezettségvállalását, hogy 2030-ra karbonsemlegessé válik, valamint a klímasemlegességre irányuló stratégiájának és cselekvési tervének 2023-as elfogadását; ezzel összefüggésben megjegyzi, hogy 2022-ben már konkrét intézkedéseket hoztak, például energiahatékony ablakredőnyöket szereltek fel, 2023-ban pedig befejezték a fotovoltaikus panelek telepítését előkészítő munkálatokat, amelyek célja a saját megújuló villamos energia előállítása, és amelyek várhatóan mintegy 50%-os megtérülést eredményeznek; elismerését fejezi ki a központnak, amiért sikeresen elérte vagy meghaladta a 2022-re kitűzött célokat, és a 2019-es bázisévhez képest csökkentette a villamosenergia-felhasználást (27%-kal), a fűtőolaj-felhasználást (43%-kal) és a papírfelhasználást (73%-kal), valamint csökkentette a kiküldetési költségeket (71%-kal) és az ülések jelenléti költségeit (56,5%-kal);
9.	üdvözli, hogy a központ az adminisztráció egyszerűsítésére és racionalizálására, a tudás és az erőforrások más ügynökségekkel való megosztására, a feladatok digitalizálására, racionalizálására és átszervezésére, valamint a fizikai találkozók csökkentésére és az eseményeken való online részvétel növelésére irányuló erőfeszítéseken keresztül megerősítette fő tevékenységét; tudomásul veszi ezen erőfeszítések eredményét, többek között azt, hogy három asszisztensi álláshelyet szakértői álláshellyé alakítottak át, valamint hogy a fizikai jelenléttel megvalósuló ülések számának csökkentésén keresztül mintegy 390 000 EUR megtakarítást értek el, ami mind hozzájárul a fő tevékenységet ellátó személyzet arányának üdvözlendő növekedéséhez, amely a 2021-es 66,5%-ról 2022-re 73,2%-ra emelkedett;
10.	elismerését fejezi ki a központnak az IKT- és digitalizációs stratégiája végrehajtása terén a hatékonyság további növelése érdekében tett előrelépésekért; megjegyzi, hogy 2022-ben a központ digitalizálta az összes munkafolyamatot, egy digitális eszközt vezetett be a kiválasztási eljárásokhoz, és egy új digitális munka- és együttműködési környezetet alakított ki, valamint előkészítette és 2023 januárjától elindította a közbeszerzési irányítási eszköz használatát; üdvözli, hogy a központ valamennyi alkalmazottja számára digitális aláírást bocsátott ki, a vezetők pedig EU-Sign tanúsítványokat használnak a szerződésekhez, megrendelőlapokhoz és jogilag kötelező erejű dokumentumokhoz;
11.	a számvevőszéki jelentés alapján megjegyzi, hogy a központ nem tartozik azon ügynökségek közé, amelyek az éves tevékenységi jelentéseikbe valamilyen formájú környezetvédelmi jelentést építettek be, és megkapták az EMAS-regisztrációt; mindazonáltal megjegyzi, hogy a központ környezetközpontú irányítási rendszere segíti a központot környezetvédelmi céljainak elérésében, többek között az energia-, víz- és papírfogyasztásra, valamint a hulladékra és a CO2-kibocsátásra vonatkozó fő teljesítménymutatók alkalmazásával; elégedetten állapítja meg, hogy a központ teljesítményirányítási rendszere tartalmaz egy környezetvédelmi mutatót (CO2 (tonna) kibocsátás), amely a CO2-kibocsátás és a teljes hulladékkibocsátás alapján értékeli a központ környezeti teljesítményét; tudomásul veszi továbbá a központ arra irányuló kötelezettségvállalását, hogy korszerűsíti környezetirányítási rendszerét, és lépéseket tesz annak érdekében, hogy 2025-től EMAS-tanúsítvánnyal rendelkezzen;
Személyzeti politika
12.	megállapítja, hogy 2022. december 31-én a létszámterv végrehajtása 95,60%-os volt: az uniós költségvetés értelmében engedélyezett 83 ideiglenes álláshelyből 79-et ideiglenes alkalmazott töltött be, a nyolc álláshelyre pedig nyolc tisztviselőt neveztek ki; megjegyzi, hogy ezenfelül az uniós költségvetés értelmében engedélyezett 25 álláshelyen 20 szerződéses alkalmazott, valamint négy kirendelt nemzeti szakértő és öt ideiglenes alkalmazott dolgozott a központban 2022-ben;
13.	a nemek közötti egyensúlyt illetően megállapítja, hogy a központ felső vezetését négy férfi (66,7%) és két nő (33,3%) alkotja; megállapítja, hogy az igazgatótanács 78 férfiból (53%) és 68 nőből (47%) áll; emlékeztet a központ megbízatására, és arra, hogy az igazgatótanács tagjainak nagy száma (146) a háromoldalú elven alapuló sajátos összetételéből ered, amely magában foglalja a nemzeti hatóságok és a szociális partnerek képviselőit is; elismeri, hogy tagjai révén a központ igazgatótanácsa biztosítja a központ munkája, valamint az érdekelt felek igényei és prioritásai közötti szükséges összhangot; megjegyzi továbbá, hogy a központ személyzetének nemek szerinti megoszlása összességében 44% férfi (47) és 56% nő (61); emlékeztet a földrajzi egyensúly fontosságára, és e tekintetben a nyomon követési jelentés alapján üdvözli a központ azon kötelezettségvállalását, hogy más ügynökségek tartaléklistáinak felhasználásával helyreállítja a földrajzi egyensúlyt a személyzeti állományban, többek között azáltal, hogy összefog velük, és szélesebb körben terjeszti az álláshirdetéseket;
14.	elismeréssel állapítja meg, hogy a központ proaktívan dolgozik a személyzet jóllétének és a munka és a magánélet közötti egyensúlynak a javítása érdekében; ezzel kapcsolatban megjegyzi, hogy 2022-ben a központ képzéseket kínált többek között a munkahelyi szorongás kezeléséről, a stressz kezeléséről és a digitális jóllétről, HR „gyorsfelméréseket” végzett, átalakította közös bizottságát, amely a személyzet jóllétének és jó egészségének előmozdítását szolgálja, és egy munkavállalói segítségnyújtási programot vezetett be, amely bizalmas keretek között, a hét minden napján, a nap 24 órájában elérhető támogatást nyújt a központ alkalmazottainak a magánélet vagy a munka területén tapasztalt különböző kihívásokkal kapcsolatban;
15.	megjegyzi, hogy a központ 2022-ben elindította a személyzeti szerepvállalásról készített rendszeres felmérést, amelynek eredményei a központ személyzetének 65%-a részéről kedvező válaszokat mutattak (75%-os válaszadási arány), miközben az elemzés 12 dimenziójából 10 pozitív változást mutatott a 2019. évi felmérés eredményeihez képest, annak ellenére, hogy az azévi legutóbbi felmérés óta eltelt időszak rendkívül zavaros volt, miközben egyes területek, mint például a munkateher, a döntéshozatal átláthatósága és a belső együttműködés további figyelmet igényelnek; üdvözli, hogy a felmérés eredményeit a közgyűlésen és a kérdések órájának szentelt üléseken bemutatták a személyzet valamennyi tagjának;
16.	üdvözli a központ esélyegyenlőségi és sokféleséggel kapcsolatos politikájának keretében és a fogyatékossággal élők támogatása tekintetében hozott intézkedéseket, például a humánerőforrás-személyzet és a felvételi bizottságok számára (a sokféleséggel és a befogadással kapcsolatban) nyújtott képzéseket és (a nem tudatos előítéletek felismerésére és ellensúlyozására szolgáló) útmutatást, valamint a fogyatékossággal élő pályázók számára biztosított szálláshelyeket; a központ által a Parlament írásbeli választ igénylő kérdéseire adott válaszai alapján megjegyzi, hogy a központ 2023-ban tervezi elfogadni a sokféleségről és befogadásról szóló chartát;
17.	aggodalommal jegyzi meg a Számvevőszék jelentésének azt az észrevételét, hogy a központ a 2017–2022 közötti időszakban havi átalányösszegű ellátmányt és napidíjat fizetett két görög állampolgárnak, akiket kirendelt nemzeti szakértőként alkalmaztak; ezzel összefüggésben megjegyzi, hogy a központ belső szabályai szerint a két kirendelt nemzeti szakértő nem volt jogosult ezekre a juttatásokra, mivel a központ Görögországban található, ezért az említett időszakban a két kirendelt nemzeti szakértő részére teljesített, 222 647 EUR (összehasonlításképpen: 2022-ben ez 36 608 EUR) összegű kifizetések teljes egészében szabálytalannak minősülnek; megjegyzi továbbá, hogy amikor a központ 2022-ben azonosította a problémát, a két esetet felvette a meg nem felelések és a kivételek nyilvántartásába, úgy döntött, hogy nem követeli vissza a szabálytalanul kifizetett összegeket, és három hónapos átmeneti időszakot vezetett be a kirendelt nemzeti szakértőkre vonatkozóan, akik abban az időben még a helyükön voltak; kéri, hogy a jövőben szigorúan kövessék nyomon és kerüljék el az ilyen helyzeteket;
Az összeférhetetlenségek megelőzése és kezelése, valamint az átláthatóság
18.	tudomásul veszi a központnak az átláthatóságnak, az összeférhetetlenségek megelőzésének és kezelésének, valamint a visszaélést bejelentő személyek védelmének biztosítására irányuló meglévő intézkedéseit és folyamatos erőfeszítéseit; megjegyzi, hogy a központ felkéri személyzetének tagjait, hogy nyilatkozzanak potenciális vagy tényleges érdekeltségeikről, ha olyan helyzetben járnak el, amikor összeférhetetlenség állhat elő; ezzel összefüggésben megjegyzi, hogy a központ saját mechanizmussal rendelkezik, amely magában foglalja az előzetes kockázatcsökkentési intézkedéseket, az utólagos ellenőrzéseket, valamint a központ belső ellenőrzési koordinátora (ICC) által nyújtott támogatást, aki tájékoztatást kap a bejelentett összeférhetetlenségről;
19.	emlékeztet arra, hogy az (EU) 2019/128 rendelet szerint az igazgatótanács ülésein részt vevő vagy szavazati jogot gyakorló valamennyi tagnak és póttagnak érdekeltségi nyilatkozatot kell benyújtania; üdvözli, hogy az igazgatótanács valamennyi tagjának (és póttagjának), valamint a központ felső- és középvezetői pozícióban lévő munkatársainak érdekeltségi nyilatkozatait közzétették a központ honlapján; a központ által a Parlament írásbeli választ igénylő kérdéseire adott válaszok alapján megállapítja, hogy 2022-től kezdődően az igazgatótanács azon tagjai (vagy póttagjai), akik nem tesznek közzé aláírt érdekeltségi nyilatkozatot, nem kapnak meghívást az igazgatótanács üléseire, nem kapják meg az igazgatótanács dokumentumait, és nem vesznek részt az írásbeli döntéshozatali eljárásokban; megjegyzi, hogy közzéteszik az igazgatótanács tagjainak önéletrajzait, bár hivatalosan ez nem kötelező; megállapítja, hogy néhány igazgatótanácsi tag önéletrajza (még) hiányzik, beleértve az igazgatótanács elnökének önéletrajzát is; felkéri a központot, hogy tegye közzé az igazgatótanács összes tagjának önéletrajzát;
20.	megjegyzi, hogy a központ elismeri a forgóajtó-jelenség fontosságát, és rendszeresen felhívja személyzetének figyelmét a külső tevékenységekre és megbízatásokra, valamint a szolgálat megszűnését követő foglalkoztatási tevékenységekre vonatkozó végrehajtási szabályokra; üdvözli, hogy a központot elhagyó személyzetet felkérik, hogy a szolgálatból való kilépést követően írjanak alá egy kötelezettségvállalási nyilatkozatot, amely tartalmazza azt is, hogy a jövőbeli foglalkoztatás nem akadályozhatja a központtal szembeni titoktartási kötelezettségüket;
Belső kontroll
21.	megállapítja, hogy a belső kontroll teljes költsége 2022-ben 1 101 755 EUR volt (29 024 EUR közvetlen költség és 1 072 731 EUR közvetett költség), ami a központ költségvetésének 6%-át teszi ki; tudomásul veszi továbbá a központ nyilatkozatát, hogy a költségek 2021-hez viszonyított mérsékelt növekedése (5,3%) a bérköltségek növekedésének és a belsőkontroll-feladatokban részt vevő személyzet összetételének tudható be, ami magasabb közvetett költségekhez vezet;
22.	tudomásul veszi, hogy értékelési politikájának megfelelően a központ előzetes értékeléseket végez az 500 000 EUR feletti közbeszerzési eljárások, valamint az 500 000 EUR összeget meghaladó összkiadással járó projektek/tevékenységek esetében; megállapítja, hogy a pénzügyi és közbeszerzési vezető 2022. évi jelentése arra a következtetésre jutott, hogy a vizsgált időszakban indított közbeszerzési eljárások megfeleltek az előzetes értékelés követelményeinek; megjegyzi, hogy 2022-ben a központ utólagosan értékelt egy tevékenységet, amely a munkaerő-piaci információk és a készségigények elemzése terén kötött keretszerződésre összpontosított (1 088 350 EUR szerződéses értékben); megjegyzi, hogy az értékelés eredménye megerősítette, hogy ez a tevékenység eredményes, hatékony és koherens volt, és uniós hozzáadott értéket teremtett; megállapítja továbbá, hogy 2022-ben az ügyvezető igazgató által kinevezett munkacsoport arra a következtetésre jutott, hogy egy három közbeszerzési eljárásból álló minta tekintetében a hatékony és eredményes belső kontrollra vonatkozó kritériumok érvényben voltak, azokat követték, és nem volt szükség korrekciós intézkedésekre;
23.	megjegyzi, hogy a központ 2022-ben 57 meg nem felelési eseményt és kivétel iránti kérelmet vett nyilvántartásba szerződéskezelési és pénzgazdálkodási kérdésekhez kapcsolódóan; megjegyzi azt is, hogy a belső ellenőrzési koordinátor ajánlásait végrehajtották és a megismétlődés elkerülése érdekében nyomon követték;
24.	megállapítja, hogy a központ általános belső ellenőrzési keretrendszerének a belső ellenőrzési koordinátor által a Költségvetési Főigazgatóság által biztosított eszköz felhasználásával végzett értékelése arra a következtetésre jutott, hogy a belső ellenőrzési keretrendszer hatékony, valamennyi eleme jól és rendeltetésének megfelelően működik, továbbá néhány javításra van szükség a „kontrolltevékenységek” elnevezésű belsőkontroll-komponens tekintetében; a nyomon követési jelentés alapján elismeréssel jegyzi meg, hogy a központ az etikai, integritási és belső ellenőrzési kérdésekkel kapcsolatos figyelemfelhívó tevékenységeinek részeként rendszeres kötelező foglalkozásokat tart a jó kormányzásról az összes alkalmazott és az igazgatótanács tagjai számára, beleértve a csalással kapcsolatos kérdéseket is;
Egyéb megjegyzések
25.	üdvözli a központ arra irányuló erőfeszítéseit, hogy olyan módon kommunikáljon, amely segíti a szélesebb közönség elérését, többek között azáltal, hogy a központ honlapján gépi fordítómotort vezet be annak érdekében, hogy valamennyi weboldalát az Unió intézményeinek valamennyi hivatalos nyelvén hozzáférhetővé tegye; megjegyzi, hogy 2022-ben a központ számos innovatív termékbe fektetett be, például vállalati videóprodukciókba, mozgásgrafikákba, animációkba (a 2022-ben az Unió elnökségét betöltő országok, azaz Franciaország és Csehország szakképzési rendszereivel kapcsolatban), podcastokba, valamint új adatvizualizációkba és online adatbázisokba, amelyek megerősítették a központ webportálját; elismeréssel jegyzi meg, hogy a központ kiadványai és tájékoztató feljegyzései közvetlen letöltéseken keresztül több tízezer embert értek el; elismerését fejezi ki, hogy a központ 2022-ben növelte közösségimédia-mérőszámait;
26.	kiemeli, hogy a szakképzés és a felnőttképzés kiemelt prioritások az Európai Szociális Alap Plusz (ESZA+) számára a zöld és digitális helyreállítás megvalósításához, mivel az ESZA+ költségvetése közel 99,3 milliárd EUR a 2021–2027-es időszakra;
27.	megjegyzi, hogy a magas inflációs ráták és a kapcsolódó bérkiigazítás, az eredeti előrejelzéseket meghaladó béremelések, valamint a súlyozási tényező növekedése miatt korlátozott volt a rugalmasság az alaptevékenységhez szükséges további források biztosítására;
°
°	°
[bookmark: TextBodyEnd][bookmark: _GoBack]28.	a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2024. április 11-i állásfoglalására[footnoteRef:12]. [12:  	Elfogadott szövegek, P9_TA(2024)0280.] 

